# Biorytmi

### Wikipedia

Biorytmit ovat väitettyjä ihmisyksilön fyysistä, emotionaalista ja älyllistä kykyä mittaavia säännöllisiä rytmejä, jotka alkavat syntymähetkestä. Ne perustuvat saksalaisen lääkärin Wilhelm Fliessin ja professori Alfred Telscherin tutkimuksiin 1800- ja 1900-lukujen vaihteessa.

Biorytmien oletetaan olevan jaksollisia, ja jaksojen oletetaan alkavan syntymähetkestä. Se että alkamisajankohdaksi on valittu syntymähetki eikä esimerkiksi hedelmöityshetki, johtuu mahdollisesti astrologien tavasta käyttää syntymähetken tähtien asentoa. Teoria määrittelee fyysisen kunnon perusjaksoksi 23 päivää, emootioiden perusjaksoksi 28 päivää ja älyllisen toiminnan perusjaksoksi 33 päivää. Biorytmejä voidaan helposti laskea mikrotietokoneilla, ja piirtureilla voidaan piirtää sinikäyriä. Tietokone teki tästä näennäistieteen muodosta erittäin suositun. Biorytmikäyriä voitiin tuottaa hyvin halvalla.

Eräässä tutkimuksessa tutkittiin yli 13 000 onnettomuutta, mutta biorytmit osoittautuivat täysin käyttökelvottomiksi onnettomuuksien ennustamisessa lähde?. Eräässä toisessa tutkimuksessa tutkittiin urheilijoiden suorituskykyä, ja biorytmit todettiin täysin käyttökelvottomiksi suorituskyvyn ennustamisessa lähde?. Ankaran tieteellisissä tutkimuksissa on saatu aina samansuuntaisia tuloksia lähde?. Kuuluisa taikuri ja näennäistieteiden tutkija James Randi sanoo teoksessaan Flim-Flam, että "biorytmit ovat puhtainta ja yksinkertaisinta näennäistieteellistä idiotismia".

Haettu osoitteesta http://fi.wikipedia.org../../../b/i/o/Biorytmi.html

Luokat: Puutteelliset lähdemerkinnät | Näennäistiede | New Age

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Français
- עברית
- Lietuvių
- Nederlands
- 日本語
- Русский
- Српски / Srpski
- 中文